Diari Oficial de la Generalitat Valenciana


Sumari del DOGV 2838, del 01-10-1996 (1996/839396)

ACORD de 30 de juliol de 1996, de la Comissió Territorial d'Urbanisme, i que fa referència a l'aprovació definitiva de la modificació de les Normes Subsidiàries de Planejament de Soneja.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2838

Data del DOGV
:   01-10-1996

Secció del DOGV
:   ALTRES DISPOSICIONS

Número del document
:   1996/839396


Data del document
:   30-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 30 de juliol de 1996, de la Comissió Territorial d'Urbanisme, i que fa referència a l'aprovació definitiva de la modificació de les Normes Subsidiàries de Planejament de Soneja.   
La Comissió Territorial d'Urbanisme, en la sessió del dia 30 de juliol de 1996, va adoptar l'acord següent:  
Vist l'expedient sobre la modificació puntual del sòl urbà del carrer de la Carretera de Terol i de conformitat amb els següents  
Antecedents de fet  
Primer  
El Plenari de l'Ajuntament de Soneja, per acord de 30 d'abril de 1996, va acordar sotmetre a informació pública el projecte, per a la qual cosa va publicar uns anuncis en el diari Mediteráneo de 8 de maig de 1996 i en el Diari Oficial de la Generalitat Valenciana núm. 2.746 de 13 de maig de 1996. Transcorregut el període d'informació al públic, durant el qual no es van formular al·legacions, el Plenari en va acordar provisionalment la modificació el dia 25 de juny de 1996.  
El 6 de juny de 1996 el director general d'Urbanisme i Ordenació Territorial va emetre un informe previ.  
Segon  
El projecte consta d'una memòria justificativa, plànols d'informació i plànols d'ordenació.  
Tercer  
Les modificacions que s'introdueixen respecte de l'ordenació prevista en les Normes Subsidiàries de Planejament de Soneja de 4 de maig de 1994 són les següents:  
- Es desplaça el traçat d'un vial del sòl urbà, de manera que comporta un xicotet augment de la superfície de l'illa de cases del carrer de la Carretera de Terol, qualificada de tolerància industrial, en detriment de l'illa confrontant, qualificada de residencial eixamplament. El canvi obeeix a la intenció de no limitar el desenvolupament de la instal·lació industrial ja existent.  
- S'eliminen les unitats d'execució UE-3A (que era segregació de la UE-3) i la UE-4. La UE-3B s'afegeix a la EU-5. L'eliminació de la UE-3A es justifica en el fet que ja ha sigut gestionada. Quant a la EU-4, aquesta inclou edificis i solars, cosa que fa legalment viable l'execució per actuació aïllada; a més, hi ha un projecte d'urbanització en marxa que completarà la urbanització de la zona.  
Fonaments de dret  
Primer  
La tramitació ha sigut correcta, de conformitat amb el que estableix l'article 38 i següents de la Llei 6/1994, de 15 de novembre, Reguladora de l'Activitat Urbanística (d'ara endavant LRAU).  
Segon  
La documentació està completa, als efectes del compliment del que preveu l'article 27 de la LRAU.  
Tercer  
La modificació que s'examina té, com ja s'ha dit, un doble contingut: desplaçament d'un vial i requalificació d'uns terrenys de residencials (eixamplament) a de tolerància industrial, d'una banda, i l'eliminació de dues unitats d'execució delimitades en la mateixa àrea del sòl urbà, d'una altra.  
El desplaçament del vial i el canvi de qualificació no plantegen dificultat quant a la seua viabilitat legal. En aquesta modificació no concorre cap de les circumstàncies previstes en l'article 55 de la LRAU que pogueren exigir requisits addicionals o tràmits especials. A més, l'Ajuntament justifica el canvi en criteris de racionalitat.  
Quant a la eliminació de les unitats d'execució UE-3A i la UE-4 delimitades en sòl urbà, la memòria justificativa de la modificació, que recull les observacions efectuades en l'informe previ del dia 6 de juny de 1996, ha acreditat suficientment que concorren en els terrenys afectats les circumstàncies de fet que permeten l'execució d'acord amb el règim d'actuacions aïllades, tot això d'acord amb el que preveu l'article 6 de la LRAU.  
D'aquesta manera, no hi ha, des de l'exercici autonòmic de les comeses descrites en l'article 40.1 de la LRAU, cap obstacle a l'aprovació definitiva d'aquesta modificació.  
Quart  
De conformitat amb el que estableixen els articles 8.a i 9.1 del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril; en aquest cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres, Públiques, Urbanisme i Transports, o bé sotmetre la seua proposta a dictamen previ de la Comissió Territorial d'Urbanisme, dictamen que, en el cas de municipis de menys de 50.000 habitants, tindrà efectes de resolució d'execució.  
Per tot això, vistos els preceptes legals esmentats i l'informe de la Comissió Informativa i a proposta del director general d'Urbanisme i Ordenació Territorial, aquesta Comissió Territorial d'Urbanisme acorda:  
Aprovar definitivament la modificació de les Normes Subsidiàries de Planejament de Soneja referents al sòl urbà al carrer de la Carretera de Terol.  
Contra aquesta resolució, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de la recepció d'aquesta notificació. Això sense perjudici d'interposar qualsevol altre recurs que es considere oportú.  
Castelló de la Plana, 31 de juliol de 1996.- El secretari de la Comissió Territorial d'Urbanisme: Joaquín Llidó Silvestre.